Document ID: 32007D0688

KOMISSION PÄÄTÖS,
tehty 19 päivänä lokakuuta 2007,
päätöksen 2005/393/EY muuttamisesta niiltä osin kuin se koskee bluetongue-tautiin liittyviä rajoitusvyöhykkeitä
(tiedoksiannettu numerolla K(2007) 5054)
(ETA:n kannalta merkityksellinen teksti)
(2007/688/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon bluetongue-taudin valvontaa ja hävittämistä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 3 kohdan,
sekä katsoo seuraavaa:
(1)
Direktiivissä 2000/75/EY vahvistetaan säännöt bluetongue-taudin valvomiseksi ja toimenpiteet sen torjumiseksi yhteisössä; toimenpiteisiin kuuluvat muun muassa suoja- ja valvontavyöhykkeiden perustaminen ja kielto siirtää eläimiä näiltä vyöhykkeiltä.
(2)
Lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehdyssä komission päätöksessä 2005/393/EY (2) säädetään niiden yleisten maantieteellisten alueiden rajaamisesta, joille jäsenvaltioiden on perustettava bluetongue-taudin osalta suoja- ja valvontavyöhykkeitä, jäljempänä ’rajoitusvyöhykkeet’.
(3)
Ilmoitettuaan heinäkuussa 2007 serotyypin 1 bluetongue-taudin puhkeamisesta Etelä-Espanjassa, Espanja on perustanut rajoitusvyöhykkeen kyseisten taudinpurkausten vuoksi.
(4)
Espanjan esittämän perustellun pyynnön vuoksi on aiheellista muuttaa päätöksen 2005/393/EY liitteessä I olevan rajoitusvyöhykkeen E rajausta ja perustaa uusi vyöhyke, jolla esiintyy sekä serotyyppiä 1 että serotyyppiä 4.
(5)
Belgian, Saksan, Ranskan ja Alankomaiden ilmoitettua komissiolle bluetongue-taudin puhkeamisesta elokuun puolivälissä ja syyskuun alussa 2006 komissio on useita kertoja muuttanut päätöstä 2005/393/EY niiltä osin kuin se koskee asianomaisten rajoitusvyöhykkeiden rajausta.
(6)
Ranskan ja Saksan esittämän perustellun pyynnön vuoksi on aiheellista muuttaa rajoitusvyöhykkeen rajausta Ranskassa ja Saksassa.
(7)
Koska Saksassa on laajennettu rajoitusvyöhykettä Baijerin ja Schleswig-Holsteinin äskettäisten taudinpurkausten vuoksi, on aiheellista rajata rajoitusvyöhykkeet Tšekissä ja Tanskassa.
(8)
Sen vuoksi päätöstä 2005/393/EY olisi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2005/393/EY liite I tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä lokakuuta 2007.

Labels: 0
3
6